
2 priedas


NACIONALINIO KIBERNETINIO SAUGUMO CENTRO PRIE KRAŠTO APSAUGOS MINISTERIJOS ADMINISTRACINIO PASTATO, ESANČIO GEDIMINO PR. 40, VILNIUJE, PENKTO AUKŠTO VAKARINĖS DALIES REMONTO DARBŲ PROJEKTAVIMO UŽDUOTIS (TECHNINĖ UŽDUOTIS)

	Eil. Nr.
	Užsakovas
	Nacionalinis kibernetinio saugumo centras prie KAM

	1
	2
	3

	1.
	Objekto pavadinimas
	Nacionalinio kibernetinio saugumo centro prie KAM administracinis pastatas

	2.
	Statybos adresas
	Gedimino pr. 40, Vilnius

	3.
	Statinio paskirtis
	Administracinė

	4.
	Statinio kategorija
	Ypatingasis statinys

	5.
	Projektavimo stadija
	Techninis darbo projektas

	6.
	Lėšų pobūdis
	Lietuvos Respublikos biudžeto lėšos

	7.
	Statybos rūšis 
	Paprastasis remontas,  tvarkomieji statybos darbai. 

	8.
	Statinio apibūdinimas
	Administracinis pastatas, esantis Gedimino pr. 40, Vilniuje (žymėjimas plane 1B6/p., inventorinis Nr. 6501), pastatytas iki 1978 m., unikalus numeris 1089-8000-2043, žymėjimas plane 1B6/p., bendras plotas 4035,55 m2, šeši aukštai, dviejų aukštų rūsys, sienos plytinės, stogas plokščias, danga ruloninė, pastatas yra įrašytas į nekilnojamųjų kultūros vertybių registrą (Unikalus objekto kodas 22872).

	9.
	Paprastojo remonto darbų techninio darbo projekto apimtis
	Administracinės paskirties pastato 5 aukšto (vakarinės dalies) patalpų paprastasis remontas (bendras remontuojamų patalpų plotas apie 342,93 kv. m).

	10.
	Projektavimo apimtis
	Paprastojo remonto projektu numatomi patalpų perplanavimo ir inžinerinių sistemų pertvarkymo darbai – naujai suprojektuotos patalpos pritaikomos naujai patalpų funkcijai, pakitusiems inžineriniams sprendiniams.
10.1. Atlikti pastato 5 a. (vakarinės dalies) patalpų (pažymėtų 15 p. nurodytame Priede 1)  (griaunant esamas atitvaras ir įrengiant naujas) perplanavimą, numatant baldų ir įrangos išdėstymą, pateikiant interjero spalvinį sprendimą, nereikalingų inžinerinių tinklų, įrangos ir vidaus atitvarų, dangų konstrukcijų demontavimą formuojant naujas erdves. 
10.2. Suprojektuoti 5 a. patalpų vidinę apdailą (sienų, lubų, grindų), duris, aliuminio-stiklo atitvaras, langų vidinių palangių pakeitimą, išorinių sienų iš vidinės pusės apšiltinimą, langų sandarinimą. 
10.3. Įvertinus esamą situaciją remonto darbų zonoje ir pastate, 5 a. įrengiamoms patalpoms suprojektuoti:
10.3.1. Suprojektuoti tinkamą patalpų apšvietimą, evakuacinį apšvietimą, apšvietimo, buitinių ir atskirai kompiuterinių lizdų el. tinklą (įvertinant aptarnavimo ir paskirstymo liukų į lubas, sienas ir grindis įrengimą) bei esamų el. paskirstymo skydų ir juose esamos įrangos keitimą, bei naujų pagal poreikį įrengimą; 
10.3.2. Senų vandentiekio ir lietaus bei fekalinės kanalizacijos  vamzdynų bei įrangos demontavimą ir naujų įrengimą (įskaitant lietaus kanalizacijos vamzdynus 5 a.  patalpose Nr. 5-26 ir 5-21);
10.3.3. Priešgaisrinio vandentiekio skydų ir įrangos pakeitimą;
10.3.4. Šildymo radiatorių, vamzdynų dalių, fasoninių jų dalių ir ventilių pakeitimą; 
10.3.5. Kondicionavimo ir vėdinimo sistemas; 
10.3.6. Kompiuterinius tinklus ir jų nuvedimą į 4 a. esančią serverinę, suprojektuoti serverinės patalpą ir uždaro tipo metalinius kanalus virš lubų nuo naujai įrengiamos 5 a. serverinės patalpos iki patalpoje Nr. 5-2 esančios inžinerinių tinklų šachtos;
10.3.7. Gaisrinės signalizacijos tinklus ir jų ryšį su apsaugos postu;
10.3.8. Apsauginės signalizacijos,  įeigos kontrolės tinklus ir jų ryšį su apsaugos postu (projektuojant apsauginės signalizacijos tinklus, projektuojami tik signalinių kabelių pravedimo keliai (kanalai, PVC  vamzdžiai (lygūs)) į kiekvieną atskirą patalpą ir iki numatomos apsaugos sistemos prietaisų vietų patalpų viduje). 
10.4. Parengti baldų išdėstymo planus suprojektuotose patalpose.

	11.
	Projekto sudėties sąvadas
	11.1. Projektiniai pasiūlymai.
Projektiniuose pasiūlymuose turi būti numatyta patalpų funkcinės schemos, erdvių suskirstymas į zonas (reikalingos zonos nurodytos patalpų projektavimo reikalavimuose), technologinė dalis su baldų išdėstymu, spalviniai pasiūlymai ir medžiagiškumas, konstrukcijų, elektrotechnikos, vandentiekio ir nuotekų šalinimo, šildymo, vėdinimo ir kondicionavimo, elektroninių ryšių, gaisrinės saugos įrengimo pagrindiniai sprendiniai. 
11.2. Techninis darbo projektas.
11.2.1. Bendroji dalis.
11.2.2. Architektūros dalis (brėžiniuose pateikiamos durų varstymo kryptys, patalpų matmenys, plotai, apdailos dangų tipai, sienų kanalai, pjūviai, detalės, medžiagų ir gaminių montavimo schemos, sienų ir grindų išklotinės, apdailos, darbų kiekių lentelės ir t.t.).
11.2.3. Konstrukcijų dalis.
11.2.4. Technologijos dalis (su baldų išdėstymo brėžiniais).
11.2.5. Vandentiekio ir nuotekų šalinimo dalis.
11.2.6. Šildymo, vėdinimo ir oro kondicionavimo dalis.
11.2.7. Elektrotechnikos dalis.
11.2.8. Elektroninių ryšių (telekomunikacijų) dalis.
11.2.9. Apsauginės signalizacijos ir įėjimo kontrolės dalis.
11.2.10. Gaisro aptikimo ir signalizavimo dalis.
11.2.11. Procesų valdymo ir automatizavimo dalis.
11.2.12. Gaisrinės saugos dalis.
11.2.13. Statybos skaičiuojamosios kainos nustatymo dalis.
   11.3. Visose techninio darbo projekto dalyse (Poz. 11.2.1. – 11.2.10.) privalo būti pateiktos techninės specifikacijos (remonto darbų ir jiems atlikti naudojamų medžiagų ir gaminių  techninės ir kokybės charakteristikos privalo būti pateiktos ne bendro pobūdžio  (su nuoroda tikslinti vykdant darbus), o įvardintos tiksliai ir atitikti esamą situaciją.), medžiagų ir darbų kiekių žiniaraščiai.  
  11.4.  Visose techninio darbo projekto dalyse (poz. 11.2.1. – 11.2.10.), techninių specifikacijų žymenys turi būti surašyti sąnaudų (medžiagų ir darbų) kiekio lentelėje prie išvardintų medžiagų įrangos, darbų. Medžiagų ir darbų kiekių žiniaraščiuose  (toliau DKŽ) nurodytų darbų eiliškumas ir kiekiai privalo sutapti su lokalinėse sąmatose nurodytais darbų ir medžiagų eiliškumu, kiekiais. 
    11.5. Statybos skaičiuojamosios kainos nustatymo dalyje nurodytos kainos, privalo būti pateiktos vadovaujantis Lietuvos Respublikos aplinkos ministerijos patvirtintomis statybos objektų kainos skaičiavimo rekomendacijomis ir STR 1.04.04:2017 ,,Statinio projektavimas, projekto ekspertizė“ reikalavimais (6 priedas ,,Statybos skaičiuojamosios kainos nustatymo principai“).

	12.
	Projekto derinimas
	Parengti ir su Užsakovu suderinti projektiniai pasiūlymai privalo  būti pateikti į LR statybos leidimų ir statybos valstybinės priežiūros informacinę sistemą „INFOSTATYBA“, ten suderinti bei gautas leidimas juose  numatytiems darbams vykdyti.

	13.
	Projektavimo darbų atlikimo terminas
	Per 60 (šešiasdešimt) darbo dienų po sutarties pasirašymo dienos Užsakovui pateikiami projektiniai pasiūlymai. Projektinius pasiūlymus suderinus su Užsakovu, per 30 (trisdešimt) darbo dienų turi būti gautas statybą leidžiantis dokumentas. Gavus statybą leidžiantį dokumentą, rengiamas techninis darbo projektas (TDP). TDP turi būti parengtas, jei reikia, patikslintas, ir pateiktas Užsakovui per 90 (devyniasdešimt) darbo dienų (į nurodytą terminą neįeina projekto ekspertizės terminas). Užsakovui užsakius ir atlikus projekto ekspertizę, TDP per 20 (dvidešimt) darbo dienų turi būti pataisytas ištaisant visus ekspertizės nurodytus trūkumus.

	14.
	Pateikiamų egzempliorių skaičius
	Užsakovui pateikiami:
14.1. Projektinių pasiūlymų egzempliorius skaitmenine forma kompiuterinėje laikmenoje (PDF formatu).
14.2. Techninio darbo projekto egzempliorius skaitmenine forma kompiuterinėje laikmenoje (PDF formatu).

	15.
	Projektui rengti pridedami dokumentai
	Pastato 5 aukšto patalpų planas su planuojamų remontuoti patalpų ribomis (projektavimo ribos), 1 lapas.

	16.
	Reikalavimai statinio projekto vykdymo priežiūrai
	16.1. Lankytis statybvietėje pagal poreikį, tinkamam paslaugų suteikimui, bet ne rečiau kaip 4 kartus per mėnesį. Projekto vykdymo priežiūrą atlikti pagal STR.1.06.01:2016 „Statybos darbai. Statinio statybos priežiūra“.
16.2. Tikrinti ar darbai vyksta pagal projektą ir tai įrašyti į statybos darbų žurnalą.
16.3. Organizuoti pastebėtų projekto sprendinių klaidų taisymą.



REIKALAVIMAI PROJEKTAVIMUI

1. Bendrieji reikalavimai:
1.1. Projektas turi būti parengtas pagal Statybos techninio reglamento STR 1.04.04:2017 „Statinio projektavimas, projekto ekspertizė“ reikalavimus.
1.2. Projektas parengiamas ir įforminamas LST 1516:2015 (5.34) nustatyta tvarka.
1.3. Projektas turi būti parengtas tokios apimties ir sudėties, kad tai būtų pakankama jam įgyvendinti ir atitiktų aukščiausius projektavimo darbų rinkoje taikomus profesinius standartus, reglamentuojančių teisės aktų reikalavimus. Projekto sprendiniai turi būti ekonomiškai pagrįsti ir racionalūs.
1.4. Projekto sudėtis, apimtis ir detalumas turi užtikrinti  užsakovo poreikius ir apimtį duomenų, kurių užtektų paprastojo remonto, tvarkomiesiems statybos darbams atlikti.
1.5. Esant paveldosaugos (specialiosios) ekspertizės išvadoms, privalomoms pastaboms, rekomendacijoms pagal PTR 3.03.01:2005, STR 1.04.04:2017 taisyti projektą iki jo atitikties paveldosaugos reikalavimams.
1.6. Būtina įvertinti (išskirti atskira eilute) ir atlikti projekto vykdymo priežiūrą.
1.7. Projekto klaidų, pastebėtų statybos metu, taisymai.
1.8. Gauti specialiuosius paveldosaugos reikalavimus.
1.9. Projektavimo darbus atlikti tik įvertinus esamą situaciją pastate ir suderinus su statinio naudotoju projektuojamų patalpų poreikį.

2. Reikalavimai perplanuojant patalpas:
2.1. Atliekant projektavimo darbus būtina patalpas perplanuoti (griaunant esamas atitvaras ir įrengiant naujas) ir įrengti ne mažiau 22 darbo vietas, suprojektuojant nurodytoje remonto darbų zonoje ne mažiau kaip 8 darbo kabinetus, virtuvės, WC (įskaitant WC neįgaliesiems) ir serverinės patalpas, rūbinės ir laisvalaikio zonas. 
2.2 Projektuojant, reikalinga atskirai parengti darbo vietų, erdvių, zonų išdėstymo planą (technologijos dalis, su baldų išdėstymu).
2.3. Reikalinga parinkti:
2.3.1. Apdailos medžiagas, dažymo ir medžiagų bei gaminių spalvinius sprendimus.
2.3.2. Šviestuvus, jungiklius, kištukinius lizdus (elektros instaliacija, neįskaitant apsauginės signalizacijos ir įeigos kontrolės silpnųjų srovių).
2.3.3. Baldus (suprojektuoti atskira dalimi).
2.3.4. Santechnikos prietaisus ir aksesuarus.

3. Reikalavimai vidaus apdailai:
3.1. Atitvaros. 
3.1.1. Visos naujai įrengiamos atitvaros (išskyrus WC ir serverinės patalpas) privalo būti iš aliuminio- stiklo konstrukcijų, kurių garso izoliacija ne mažesnė kaip 32 dB.
3.1.2. Naudojama saugi (antivandalinė) aliuminio – stiklo konstrukcija. 3 kamerų aliuminio profilis. Durys atitvaroje analogiškų profilių integruotos į atitvaros konstrukcinę sistemą. Aliuminio paviršius turi būti su gamykline apdaila.
3.1.3. Stiklinės pertvaros, durys, vitrinos projektuojamos apsaugotos nuo galimo susidūrimo, įrengiant saugos priemones, įspėjamuosius ženklus. Ant įstiklinimo turi būti gerai matomi ženklai arba užrašai nuo 600 mm iki 1500 mm aukštyje virš grindų lygio.
3.1.4. Projektuojamos gipso kartono pertvaros, glaistomos, dažomos. Drėgnose patalpose sienos dengiamos plytelėmis. Įrengiamų pertvarų garso izoliacija ne mažesnė kaip 32 dB.
3.2. Grindys. Darbo kabinetuose projektuojamos homogeninės PVC grindys, koridoriuose ir san. mazguose – keraminės plytelės. Kitose patalpose dangos parenkamos pagal gaisrinės saugos reikalavimus. Grindys privalo būti įrengtos pagal STR 2.05.13:2004; “Statinių konstrukcijos. Grindys“ reikalavimus. Grindų dangų medžiagos turi būti sertifikuotos Lietuvoje ir turi būti ilgaamžės. Rangovas privalo pateikti grindų dangų pavyzdžius Užsakovui derinti. Aukščių skirtumai tarp gretimų patalpų grindų su skirtingomis dangomis iš akmens masės plytelių  neturi viršyti 1 mm. Slenksteliai tarp skirtingų grindų dangų neturi būti aukštesni kaip 2 mm.
3.3. Lubos. Kabinetuose ir koridoriuose projektuojamos modulinės didelio tankio akustinės mineralinės vatos plokštės (ECOPHON Advantage E arba analogiškas gaminys), naudojant T15 tipo pakabinamų lubų konstrukciją. San. mazguose projektuojamos pakabinamos gipso kartono lubos. Plokštės dengiamos dispersiniais dažais RAL 9010 (spalva tikslinama projekto vykdymo priežiūros metu). projektuojamos drėgmei atsparios g/k lubos.
3.4. Vidaus durys. Vidaus durims garso izoliacija ne mažesnė kaip 32 dB.
3.5. Sienų apšiltinimas. Būtina suprojektuoti seno sienų apšiltinimo ir aptaisymų nuardymą ir naujų nuo grindų iki g/b perdenginio įrengimą, naudojant ne plonesnę nei 50 mm. akmens vatą (šilumos laidumo koeficientas: 0,036 W/mK) ir įrengiant garo izoliaciją (esamų langų zonoje įrengiant vėjo izoliaciją ir pastorintą apšiltinimą).
3.6. Langai. Langų angokraščiai, paveikti atmosferos kritulių dėl netinkamai užsandarintos langų konstrukcijos yra tvarkomi. Iš išorinės pusės lango rėmo ir angokraščio tarpas užsandarinamas taip, kad patalpos būtų apsaugotos nuo lietaus vandens įsiskverbimo, vėjo. Sandarinimas turi būtį "kvėpuojantis", t.y. jis turi pašalinti lango rėmo ir angokraščio šiltinamajame sluoksnyje susikaupusią drėgmę. Sandarinimui iš vidinės pusės naudojamos sandarinimo juostos. Apdaila atliekama naudojant gipso kartono plokštes, užglaistoma ir dažomi balta spalva (RAL9010).
3.7. Palangės. Vidinės palangės turi būti iš laminuotos medžio plokštės su apvaliomis briaunomis. Plokštės storis 24 mm., ilgis 100 mm didesnis nei angos plotis. Montuojamos ant metalinių kronšteinų, plyšius užglaistant specialia sandarinimo mase. Palangių paviršius turi būti atsparus trumpalaikiams drėgmės ir vandens poveikiams. Palangės turi būti įrengiamos su 1 % nuolydžiu į patalpų pusę. Palangių galai turi būti užglaistyti ir užlaminuoti. 
3.8. Sienų ir lubų dažymas. Dažai matiniai, antimikrobiniai, plaunami, turi turėti antigribelinių priedų, sluoksnio storis (sauso) - 43 mikronai, dažoma nemažiau kaip 2sluoksniais, dažymo kokybė – labai geras dažymas. Gipso kartono konstrukcijų kampai turi būti aptaisomi specialiais aliuminio kampuočiais.
3.9. Teptinė hidroizoliacija drėgnose patalpose. Drėgnų patalpų hidroizoliavimo darbams privalo būti naudojama tepama hidroizoliacija. Ji turi būti įrengta periodinės drėgmės veikiamose patalpose: san. Mazguose, pagalbinėse patalpose. Medžiaga privalo būti elastinga, įprastai kietėjanti, skysta, paruošta naudoti hidroizoliacinė membrana, padengiama šepetėliu. Sukietėjusi suformuoja vandeniui nepralaidų sluoksnį. Danga lygi, ant jos galima kloti plyteles. Naudojama kaip besiūlė ir be sujungimų hidroizoliacinė danga drėgnose patalpose, kur būtina sąlyga ypač geras vandens nepralaidumas.
3.10. Paviršių aptaisymas plytelėmis. Plytelių danga turi atitikti apdailos, naudojimo ir atsparumo slydimui reikalavimus. Visos sienos dengiamos plytelėmis nuo grindų iki 2.1m aukščio, nebent būtų nurodyta kitaip. Plytelių dangą kloti nuo centro, siekiant išvengti kraštuose mažesnių nei pusė plytelės likučių. Sienų ir grindų siūles lygiuoti. Klijuojant plyteles pagrindas turi būti lygus, stiprus, švarus, sausas. Nuvalyti ir pašalinti nepritvirtintus/nereikalingus elementus, tokius kaip cemento ar tinko dulkes, dažų likučius švitriniu popieriumi arba kitu efektyviu būdu. Nelygumai išlyginami skiediniu.
Visos plytelės turi būti atsparios mechaniniam (įbrėžimai, smūgiai, skilimai) ir cheminiam poveikiui, lygaus paviršiaus, neįgeriančios purvo ar vandens, eksploatavimo metu nekeičiančios savo spalvos ir atsparumo savybių. Grindims naudojamos neslidžios, pritaikytos specialiai grindims, atsparios dilumui, mechaniniam poveikiui matinės keraminės plytelės.
3.11. Revizinės durelės. Revizijų durelės turi būti įrengiamos visur, kur reikia prieiti prie įvairių sklendžių, čiaupų ir t.t. Visos durelės turi būti gaminamos iš tos pačios medžiagos – gaminys iš plieno. Turi būti padengtos aplinkos poveikiui (drėgmei, vandeniui, temperatūros pokyčiams) atsparia medžiaga. Paviršius turi būti lygus, nudažytas gamykloje valymo priemonėms atspariais dažais, analogiška lubų apdailai spalva. Durelės turi būti tinkamos naudoti drėgnose patalpose.

4. Reikalavimai konstrukcijų sprendiniams:
4.1. Projekto konstrukcijų dalies sprendiniai apima naujai įrengiamos inžinerinės įrangos tvirtinimo prie pastato laikančių konstrukcijų bei įrangą aptarnauti reikalingų aikštelių su turėklais įrengimo darbus, durų angų nelaikančiose plytų mūro atitvarose įrengimą.
4.2. Visos projektujamos metalinės detalės ir konstrukcijos privalo būti karšto cinkavimo. 

5. Reikalavimai patalpų apsaugai nuo triukšmo:
Remontuojamose patalpose triukšmo ribiniai dydžiai privalo atitikti HN 33:2011 „Triukšmo ribiniai dydžiai gyvenamuosiuose ir visuomeninės paskirties pastatuose bei jų aplinkoje, HN 80:2015. „Elektromagnetinis laukas gyvenamojoje aplinkoje. Parametrų normuojamos vertės ir matavimo reikalavimai 10 KHz – 300 GHz radijo dažnių juostoje“, reikalavimus. Patalpos privalo būti suprojektuotos taip, kad jose ir šalia jo esančių žmonių girdimo triukšmo lygis nekeltų grėsmės jų sveikatai ir atitiktų jų darbui būtinas komfortines aplinkos sąlygos. Inžinerinės įrangos keliamas triukšmo lygis patalpose ir artimiausioje gyvenamojoje aplinkoje bet kuriuo paros metu privalo neviršyti didžiausių leidžiamų triukšmo ribinių dydžių, pagal HN 33:2011.

6. Reikalavimai ŽN WC patalpų įrengimui:
6.1. Žmonėms su negalia pritaikytos patalpos dydis turi būti toks, kad, sumontavus būtinus prietaisus (unitazą, kriauklę ir kt.), kabinoje liktų laisvas 1 500 mm skersmens plotas vežimėliui važiuoti. Būtina įvertinti tai, kad važiuojant po kai kuriais sanitariniais prietaisais gali palįsti priekiniai vežimėlio rateliai. Unitazas turi būti pastatytas taip, kad iš vieno jo šono liktų ne siauresnis kaip 900 mm tarpas vežimėliui pastatyti. Unitazas turi būti pastatytas ne arčiau kaip 300 mm iki šoninės sienos ar pertvaros. Unitazo viršus turi būti 430-520 mm aukštyje nuo grindų paviršiaus. Šalia unitazo ant kabinos sienos 1 000-1 200 mm nuo grindų paviršiaus būtina pritvirtinti 2-3 kablius viršutiniams drabužiams, ramentams ar krepšiui pakabinti. Abipus unitazo 800 mm - 900 mm aukštyje nuo grindų turi būti įrengti atlenkiami ar pasukami horizontalūs turėklai su alkūnramsčiais. Ant kabinos sienos būtina įrengti lanksčią dušo žarną su dušo galvute, grindyse - angą vandeniui išbėgti. Praustuvas turi būti pakabintas ne arčiau kaip 300 mm nuo šoninės sienos; praustuvo viršus turi būti 750-850 mm aukštyje nuo grindų paviršiaus. Prieš praustuvą būtina palikti ne mažesnę kaip 1 200 mm x 900 mm dydžio aikštelę ŽN su vežimėliu privažiuoti. Abipus žmonėms su negalia pritaikyto praustuvo 800 mm-900 mm aukštyje reikia pritvirtinti turėklus.
6.2. Sanitarinėse patalpose, pritaikytose žmonėms su negalia, veidrodžiai turi būti pakabinti taip, kad apatinė atspindžio paviršiaus briauna būtų ne aukščiau kaip 850 mm nuo grindų paviršiaus. Rankšluosčius, rankų džiovintuvus, popieriaus, muilo laikiklius ir kitus elementus būtina kabinti 850-1 200 mm aukštyje nuo grindų. Praustuvų, dušų, vonių čiaupai turi būti svirtiniai. Unitazų ir pisuarų vandens nuleidimo įtaisai turi būti patogūs naudotis žmonėms su negalia. Jie gali būti mechaniniai ar automatiniai.

7. Reikalavimai aukšto slėgio laminato (hpl) plokščių pertvaroms san. mazguose ir dušuose:
7.1. Dušų pertvaros gaminamos iš 13 mm storio aukšto slėgio laminato plokštės (HPL). 
7.2. Reikalavimai plokštei: 
7.2.1. Storis: min. 12-13 mm; 
7.2.2. Pisuarų atitvarų matmenys: 450 x 1050 mm. Tvirtinami prie sienos 450 mm aukštyje nuo grindų; 
7.2.3. Dušuose numatomos pertvaros 1650 x 390 (nuo grindų pakeltos 450mm); 
7.2.4. Sanitarinių mazgų pertvaroms priklauso nerūdijančio plieno tvirtinimo detalės, atramos, vyriai ir užraktai. 2000 mm aukščio durys montuojamos su apsauga nuo pirštų privėrimo; 
7.2.5. Tualetų pertvaros su spynelėmis ir išorine indikacija „laisva/užimta“; 
7.2.6. Plokštė pritaikyta drėgnoms patalpoms; 
7.2.7. Visiškai atspari vandens poveikiui, garams (dušų patalpose); 
7.2.8. Atspari įbrėžimams, smūgiams. 
7.3. Furnitūra iš nerūdijančio plieno. Vyriai su savaiminio uždarymo funkcija. Atitvaros turi turėti reguliuojamas kojeles. Visa furnitūra turi būti vieno gamintojo sistemos. Tualetuose, dušinėse ir praustuvėse naudojami aksesuarai iš nerūdijančio plieno. Kiekvienoje tualeto kabinoje privalo būti šiukšliadėžė, ruloninio popieriaus laikiklis, tualeto šepetys, kabliukas asmeniniams daiktams, tualeto dangtis.
7.4. Sanitariniuose mazguose pagal galimybes projektuoti uždaras kabinas.

8. Reikalavimai serverinės įrengimui:
8.1. Suprojektuoti serverinės patalpą, kuriai turi būti taikomi šie reikalavimai:
8.1.1. plotas - ne mažesnis kaip 14 m2;
8.1.2. aukštis - ne žemesnis kaip 2,5 m;
8.1.3. sienos ir perdangos turi būti pagamintos iš kapitalinių konstrukcijų ar medžiagų (pvz. ne mažesnio kaip 200 mm storio kiaurymėtųjų keraminių plytų mūro arba iš ne mažesnio kaip 250 mm storio skylėtųjų plytų ar blokelių mūro, arba iš ne mažesnio kaip 120 mm storio pilnavidurių silikatinių plytų ir pan.);
8.1.4. durys, kurių varčios ir staktos testavimas atliktas pagal 1627 standartą, jos atitinka ne žemesnius kaip RC3 saugumo klasės reikalavimus, duryse įrengti ne mažiau kaip du užraktai, kurių vienas su cilindrine šerdimi, kurios testavimas atliktas pagal 1303 standartą, atitinkančia ne žemesnės kaip 4 saugumo klasės reikalavimus, o kitas užraktas yra plokštelinis. Abiejų užraktų korpusų testavimas atliktas pagal 12209 standartą, atitinka ne žemesnio kaip 4 lygio reikalavimus. Durys turi būti pritaikytos įeigos kontrolei, įrengiant tiesioginio veikimo elektromagnetines sklendes be laisvo praėjimo funkcijos. Durų išorinėje pusėje turi būti stacionari rankena „burbulas“, vidinėje – nulenkiama. Turi būti įrengtas  durų pritraukimo mechanizmas;
8.1.5. patalpoje negali būti patalpą kertančių pastato inžinerinių sistemų.
8.2. Suprojektuoti uždaro tipo metalinius kanalus virš lubų nuo naujai įrengiamos 5 a. serverinės patalpos 
iki patalpoje Nr. 5-2 esančios inžinerinių tinklų šachtos.

9. Reikalavimai gaisro aptikimo ir signalizavimo sistemai:
9.1. Gaisro aptikimo ir signalizavimo sistema projektuojama pagal “Gaisro aptikimo ir signalizavimo sistemų projektavimo ir įrengimo taisyklės“, kurios yra patvirtintos Priešgaisrinės apsaugos ir gelbėjimo departamento prie Vidaus reikalų ministerijos direktoriaus 2012 m. birželio 29 d. įsakymu Nr. 1-186.
9.2. Rekonstruojamose 5 aukšto patalpose turi būti įrengiami adresiniai gaisriniai detektoriai. Jie įrengiami visose patalpose, išskyrus WC, prausyklas, dušų patalpas ir panašias patalpas.
9.3. Projektuojami gaisriniai detektoriai turi būti prijungti prie 5 aukšto gaisrinės kilpos (projektas „Administracinės paskirties pastato Gedimino pr.40 Vilniuje, paprastojo remonto projektas. Gaisro aptikimo ir signalizavimo dalis“ P21-12.14.01-TDP-GASS).
9.4. Garso ir šviesos signalai apie gaisrą savo tonu ir spalva skirsis nuo signalų apie gedimą. Leistinas garso lygis nebus žemesnis kaip 65 dB ir ne aukštesnis kaip 120 dB.
9.5. Pastato viduje ranka valdomi pavojaus signalizavimo įtaisai įrengiami 1,5 m aukštyje nuo grindų ant sienų ir ne toliau kaip 3 m nuo durų angos ar kitose lengvai prieinamose evakuacijos keliuose, t.y. koridoriuose, praeigose, gerai matomose vietose. Didžiausias atstumas nuo tolimiausios žmonių buvimo vietos iki artimiausio ranka valdomo pavojaus signalizavimo įtaiso neviršija 30 m.
9.6. Patalpose, kuriose tarp pakabinamų lubų ir perdangos esanti erdvė didesnė kaip 0,4 m įrengiamas antras gaisrinių detektorių apsaugos lygis. Taip pat turi būti numatomos vidaus sirenos ir lauko sirena su blykste. Patalpose, kuriose yra kabamosios lubos, virš jų, tose vietose, kuriose gali kilti ir išplisti gaisras (prie perdangos, denginio erdvėje virš kabamųjų lubų ir po jomis (prie kabamųjų lubų, patalpoje), turi būti įrengiami gaisro detektoriai.
9.7. Įrengus detektorių virš kabamųjų lubų, būtina išvesti šviesos signalą po kabamosiomis lubomis detektoriaus pastatymo vietoje ir numatyti galimybę detektoriaus techninei priežiūrai. Leidžiama detektorių virš kabamųjų lubų neįrengti, jei erdvė tarp kabamųjų lubų ir perdangos ar denginio mažesnė kaip 0,4 m, neatsižvelgiant į statybos produktų, esančių toje erdvėje, degumo klasę, arba kai erdvėje virš kabamųjų lubų, neatsižvelgiant į atstumą nuo lubų iki perdangos, naudojami statybos produktai, kurių degumo klasė ne žemesnė kaip B-s1, d0, vamzdynų šilumos izoliacijos degumo klasė ne žemesnė kaip BL ir tiesiami nedegūs arba B 1 ca elektros kabeliai.

10. Reikalavimai šildymo, vėdinimo ir kondicionavimo sistemoms:
10.1. Projektuojant šildymo radiatorių, vamzdynų, jų fasoninių dalių ir ventilių pakeitimą būtina nesumažinant jų pralaidumo. 
10.2. Ant radiatorių termostatinių ventilių montuojamos termostatinės galvutės – tiesioginio veikimo proporciniai reguliatoriai su įstatytu davikliu. Turi turėti apsaugą nuo užšalimo. Silfonas užpildytas skysčiu arba dujomis. Temperatūros reguliavimo diapazonas - nuo 6 iki 28 °C. Termostatinės galvutės turi būti higieninio išpildymo, be briaunų ar įgilinimų.
10.3. Administracinės paskirties pastatų oras (oro kokybė) turi atitikti teisės akto Lietuvos higienos normos HN 35:2007 „Didžiausia leidžiama cheminių medžiagų (teršalų) koncentracija gyvenamosios aplinkos ore“ reikalavimus.
[image: ]
10.4. Pastato patalpų drėgmės ir temperatūros režimas turi atitikti HN 42:2009 „Gyvenamųjų ir visuomeninių pastatų patalpų mikroklimatas“ reikalavimus.
[image: ]
10.5. 5 a. (vakarinės dalies) patalpų oro pritekėjimo - ištraukimo ir kondicionavimo sistemas projektuoti įvertinant parengto pastato rytinei daliai projekto sprendinius (brėžiniai Nr. PS21-12.14.01-TDK-ŠVOK-5; Nr. PS21-12.14.01-TDP-ŠVOK-6).
10.6. Patalpose turi būti palaikomas tiekiamo ir ištraukiamo oro balansas. 
10.7. Vėdinimo sistemos turi užtikrinti ne mažesnį nei norminį oro pasikeitimą. 
10.8. Ortakiuose oro greitis neturi viršyti: 
10.8.1. Stovuose ir magistraliniuose ortakiuose 7m/s. 
10.8.2. Aptarnaujamose patalpose išvedžiotame ortakių tinkle 4m/s. 
10.8.3. Atšakose į difuzorius ar groteles 3m/s. 
10.8.4. Ortakiuose iš WC patalpų 8m/s. 
10.9. Triukšmo lygis sukeliamas šildymo, vėdinimo, kondicionavimo įrangos neturi viršyti leistinų ribinių dydžių.
10.10. Vėdinimo sistemų įrenginiai projektuojami taip, kad nekeltų gaisro ar sprogimo kilimo ir plitimo pavojaus. Ortakiuose, kertančiuose ugniasienę privalo būti sumontuoti ugnies vožtuvai.

11. Reikalavimai elektrotechninei daliai:
11.1. Esama pastato situacija: Administracinio pastato pirmo aukšto elektros skydinės patalpoje sumontuota automatinio rezervinio įjungimo spinta (ARĮ) ir elektros paskirstymo spintos ĮPS; SS-1; SS-2 (Elektros tiekimo principinė schema pridedama) . Elektros tiekimo kategorija- II (antra). 
Pastato bendra instaliuota galia – 240KW; skaičiuojamoji galia – 189KW; skaičiuojamoji srovė – 315,2A.  
Administraciniame pastate suremontuotos pirmo (vakarinės dalies), trečio ir ketvirto aukštų patalpos, kurių bendra įrengta galia yra – 192,4 KW; skaičiuojamoji galia – 117,4 KW ir skaičiuojamoji srovė – 197,2A. Taip pat yra parengtas 1 ir 5 aukšto dalies patalpų techninis darbo projektas (Nr. PS21.12.14.01-TDP), kur 1 aukštui papildomai projektuojama instaliuotas  galingumas -- 31,1KW; skaičiuotinas galingumas – 23,1KW ir skaičiuojamoji srovė – 46,2A.  5 aukšto dalies patalpų – instaliuotas galingumas – 37,1KW; skaičiuotinas galingumas – 26,1KW; skaičiuojamoji srovė – 52,2A. Rengiant Administracinio pastato 5 aukšto (vakarinės dalies) patalpų remonto elektros dalies techninį projektą būtina atlikti bendrą viso pastato pareikalaujamos galios KW skaičiavimus įvertinat naujai projektuojamų patalpų bei galimą 6 aukšto elektros poreikį. 
11.2. Projekte turi būti numatyta:
11.2.1. Patalpų apšvietimo valdymui atsižvelgiant į jų paskirtį turi būti numatytas jungiklių, judesio ir būvio daviklių pagalba, Taip pat turi būti numatyta avarinis ir evakuacinis apšvietimas.
11.2.2. Naujai suprojektuoti abiejų pastato laiptinių apšvietimą numatant jo valdymą judesio daviklių pagalba.
11.2.3. Visi parenkami patalpose šviestuvai turi būti LED tipo ir maksimaliai suderinti su jau parengtame projekte (5 a. rytinės dalies) numatytais  šviestuvais (brėžinys Nr. PS21-12.14.01-TDP-E-BR3).
11.2.4. Naujai projektuojamus apšvietimo tinklus numatyti pajungti iš AS-5 apšvietimo skydo (brėžinys Nr. PS21-12.14.01-TDP-E-BR5).
11.2.5. Remontuojamose vidaus patalpose numatyti reikalingus jėgos tinklus su kištukiniais lizdais atsižvelgiant į numatomas įrengti darbo vietas. Taip pat turi būti numatyti visi jėgos tinklai reikalingi prijungti kitiems elektros įrenginiams ar vartotojams. Serverinės patalpoje numatyti  atskirą tik kompiuteriniams tinklams skirtą elektros įvadą, taip pat buitiniams prietaisams naudojamo jėgos tinklo įvadą su kištukiniais lizdais. 
11.2.6. Naujai projektuojamus jėgos tinklus numatyti pajungti iš JS-5 elektros paskirstymo skydo (brėžinys Nr. PS21-12.14.01-TDP-E-BR4).
11.2.7. Naujai projektuojamus kompiuterinius jėgos tinklus numatyti pajungti iš KS-5 kompiuterinio skydo (brėžinys Nr. PS21-12.14.01-TDP-E-BR4).
11.2.8. Rengiant naujai įrengiamų 5 aukšto (vakarinės dalies) patalpų remonto elektros dalies techninį projektą būtina kiek galima maksimaliai atsižvelgti į parengtą (5 a. rytinės dalies) techniniame projekte PS21.12.14.01-TDP numatytų sprendinių parinkimą.
11.2.9. Projekte parenkama elektros įranga ir įrenginiai turi būti ne mažesnės kaip „A“ klasės elektros energetinio efektyvumo.
11.2.10. Esant poreikiui keisti Administracinio pastato bendrą instaliuotą galią KW, projektuotojas pats turi gauti visas reikalingas prisijungimo technines sąlygas ir parengti tos dalies techninį projektą ir suderinti.   

12. Reikalavimai vandentiekio ir nuotekų šalinimo daliai: 
12.1. Atliekant paprasto remonto darbus administraciniame pastate projektuojamos šios vandentiekio ir nuotekų šalinimo sistemos: šalto vandens tinklas, karšto vandens tinklas, buities nuotekų tinklas (pakeičiant senus stovus), senų lietaus nuotekų stovų ir vamzdynų pakeitimas, kondensato nuotekų tinklas.  
12.2. Pagrindiniai normatyviniai dokumentai, kuriais vadovaujantis turi būti projektuojama:
12.2.1. STR 2.07.01:2003 „Vandentiekis ir nuotekų šalintuvas. Pastato inžinerinės sistemos. Lauko inžineriniai tinklai“.
12.2.2. HN 24:2003 „Geriamojo vandens saugos ir kokybės reikalavimai“.
12.2.3. Statinių vidaus gaisrinio vandentiekio sistemų projektavimo ir įrengimo taisyklės (aktualia redakcija).
12.2.4. Pastatų karšto vandens sistemų įrengimo taisyklės (aktualia redakcija).
12.2.5. Įrenginių šilumos izoliacijos taisyklės (aktuali redakcija).
12.3. Pagrindiniai reikalavimai projekto brėžiniams:
12.3.1. Rengiant projekto brėžinius, pastatų vandentiekio ir nuotekų planų mastelis turi būti ne mažesnis kaip M, 1:100; 
12.3.2. Be planų projekte turi būti šie brėžiniai: vidaus vandentiekio ir nuotekų tinklų aksonometrinės arba izometrinės schemos.
12.4. Įvertinus vandens poreikį ūkio – buities reikmėms bei vidaus gaisrų gesinimui, šalto vandens vamzdynai nuo rasojimo izoliuojami pūsto polietileno antikondensacine izoliacija.  
12.5. Projektuojant vidaus patalpas būtina įvertinti esamas vandentiekio ir kanalizacijos inžinerines sistemas.
12.6. Sanitariniai prietaisai turi būti ekonomiškai naudojantys vandenį ir mechaniškai patikimi. Prietaisų parinkimą būtina derinti su užsakovu.
12.7. Projektuojant numatyti šalto ir karšto vandens apskaitos prietaisus. 




Techninės užduoties priedas

Pastato 5 aukšto patalpų planas su planuojamų remontuoti patalpų ribomis (projektavimo ribos)

